open-index/open-wikipedia-markdown huggingface dataset:
Višnicės Naujosios žydų kapinės

**Višnicės Naujosios žydų kapinės** () – žydų kapinės Višnicės kaime, *ul. Polnej* gatvėje. Kapinės buvo įkurtos tarpukariu, kai buvo uždarytos Višnicės Senosios žydų kapinės. Per II pasaulinį karą ir pokaryje sunaikintos. Kapinių vietoje įkurtas parkas.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 58.
 
## Nuorodos

* Aprašymas apie kapines (lenk.) .
Čeputka

**Čeputka** () – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. Kaimas yra apie 6 km į pietryčius nuo Sosnuvkos, apie 40 km į pietryčius nuo Palenkės Bialos ir apie 77 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Azerbaidžano TSR herbas

**Azerbaidžano TSR herbas** – valstybinis Azerbaidžano TSR simbolis, kuris buvo priimtas 1937 metais, jo kūrėjas – grafikas Rubenas Šchijanas.

## Aprašymas
Herbas, kaip ir visų kitų likusių TSRS respublikų susideda iš pagrindinių simbolių – kūjo ir pjautuvo. Toliau viduryje pavaizduotas naftos bokštas besileidžiančios Saulės fone, apvestas vainiku iš medvilnės ir rugių. Ant vainiko užrašytas užrašas „Visų šalių proletarai – vienykitės“ rusų ir azerbaidžaniečių kalbomis, aukščiau tomis pačiomis kalbomis ant juostos užrašyta „Azerbaidžano Tarybų Socialistinė Respublika“. Viršutinėje herbo dalyje atvaizduota penkiakampė žvaigždė.
Mulava

**Mulava** () – upė rytų Lenkijoje, Liublino vaivadijoje, Palenkės Bialos ir Parčevo apskrityse. Kairysis Zielavos upės intakas. Upė priklauso Vakarinio Bugo upės baseinui. Upės ištakos yra šalia Kalinkos kaimo. Upė teka per Polubiče Dvorskių ir Rosošo kaimus.
Production I.G

**Production I.G** () – Japonijos animacijos studija, kurianti anime filmus ir televizijos serialus, kompiuterinių žaidimų video intarpus, taip pat užsiima leidyba. Žymiausi studijos kūriniai yra „Ghost in the Shell“, „Psycho-Pass“ ir „Patlabor“.

Inicialai I.G sudaryti iš pirmųjų įkūrėjų pavardžių raidžių.

## Šaltiniai
Konstantinas Surblys

**Konstantinas Surblys** (1931 m. rugpjūčio 16 d. Alsėdžiuose – 2007 m. birželio 14 d. Vilniuje) – Lietuvos istorikas, partinis veikėjas.

## Biografija

1950–1951 m. LLKJS Rietavo apskrities, vėliau rajono komiteto I sekretorius. 1954 m. baigė Centrinę komjaunimo mokyklą prie VLKJS CK, 1958 m. – Vilniaus pedagoginį institutą, 1962 m. – Visuomeninių mokslų akademiją prie TSKP CK. 1974 m. istorijos mokslų daktaras.

1957–1959 m. LKP CK instruktorius. 1962–1963 m. LKP CK lektorių grupės vadovas. 1963–1990 m. dirbo Partijos istorijos institute; 1969–1983 m. partinės statybos sektoriaus vedėjas, 1983–1990 m. direktoriaus pavaduotojas mokslo reikalams. 1963–1990 m. dėstė Vilniaus pedagoginiame institute. 1976 m. profesorius. 1978–1990 m. leidinio „Kraštotyra“ vyriausiasis redaktorius.

1990–1991 m. Socialinių ir politinių tyrimų instituto direktorius; taip pat dirbo laikraštyje „Tarybų Lietuva“.

## Bibliografija

* Tarybų Lietuvos darbininkų klasė. – Vilnius: Mintis, 1965. – 249 p.
* Svarbus įvykis Lietuvos Komunistų partijos gyvenime. – Vilnius: Mintis, 1977. – 85 p.
* TSKP XXV suvażiavimo nużymėtu keliu. – Vilnius: Mintis, 1978. – 115 p.
* Lietuvos komjaunimas skaičiais, 1919–1979: statistikos duomenų rinkinys (Juozapas Romualdas Bagušauskas, Konstantinas Surblys, Romas Šarmaitis). – Vilnius: Mintis, 1980. – 251 p.
* Tarybų Lietuvos visuomenės socialinės klasinės struktūros raida: iš Lietuvos Komunistų partijos patirties formuojant išsivysčiusią socialistinę visuomenę. – Vilnius: Mokslas, 1985. – 278 p.
* Lietuvos Liaudies seimas: stenogramos ir medžiaga (Vytautas Kancevičius, Justinas Lazauskas, Konstantinas Surblys). – Vilnius: Mintis, 1985. – 232 p.
* Dorovinių ir ateistinių tradicijų formavimas kolektyve. – Vilnius: Mintis, 1986. – 112 p.
* Leninas. Leninizmas. Lietuva: dokumentų rinkinys (Konstantinas Surblys, Romas Šarmaitis, Bronius Vaitkevičius). – Vilnius: Mintis, 1987. – 263 p.
* Lietuvos Komunistų Partijos kova su nacionalizmu (Valentinas Lazutka, Konstantinas Surblys, Kazimieras Valančius). – Vilnius: Mintis, 1987. – 198 p.
* Proletarinio solidarumo puslapiai: Lietuvos darbininkų klasė, Komunistų partija tarptautiniame revoliuciniame judėjime 1892–1940: dokumentai ir spaudos medžiaga (Konstantinas Surblys, Mindaugas Tamošiūnas, Gediminas Vaskela). – Vilnius: Mintis, 1987. – 282 p.
* Tarybų Lietuvos gyventojai. – Kaunas: Šviesa, 1987. – 139 psl.
* Visuomeninių organizacijų veikla darbo kolektyvuose. – Vilnius: Mintis, 1987. – 143 p.
* Lietuvos komjaunimo dokumentai: 1919–1940 m. spalis (Juozapas Romualdas Bagušauskas, Konstantinas Surblys). – Vilnius: Mintis, 1989. – 272 p.


## Įvertinimas

* 1981 m. LTSR nusipelnęs mokslo veikėjas

## Šaltiniai
Natasha Nice

**Nataša Nais** (, tikrasis vardas – *Tatiana Laurent*; 1988 m. liepos 28 d. Fontenė-sous-Boisas, Prancūzija) – amerikiečių fotomodelis, pornografijos aktorė.

## Biografija
1991 m. su tėvais persikėlė gyventi į Los Andželą, JAV. Pornografijos aktore pradėjo dirbti būdama 18 m., baigusi privačią mokyklą Holivude, kuriame taip pat dirbo hamburgerių užkandinėje.

2009 m. birželį Nataša ir dar penki asmenys (tarp jų Klerė Deims) buvo suimti ir įkalinti dėl netinkamo elgesio viešumoje. 2010 m. gegužę įkūrė oficialų tinklalapį.

2011 m. lapkritį, žurnalas „Penthouse“ anonsavo Natašą, kaip 2011 m. gruodžio mėn. „Penthauso merginą“.

Nataša Nais buvo rodoma vienoje iš komedijos „Amerikietiškas pyragas 4“ scenų, kai pagrindinis veikėjas Džimas (akt. Jason Biggs) žiūri ištrauką iš filmo „POV Pervert 8“, kuriame ji vaidino.

Iki 2013 m. Nataša nusifilmavo 229 pornografiniuose filmuose.

## Apdovanojimai ir nominacijos
* 2007 Night Moves Awards nominuota – Best New Starlet
* 2008 AVN apdovanojimas nominuota – Best New Starlet
* 2008 AVN Award nominuota – Best POV Sex Scene – POV Fantasy 7
* 2011 XBIZ apdovanojimas nominuota – Porn Star Site of the Year
* 2011 AVN Award nominuota – Most Outrageous Sex Scene – Rocco’s Bitch Party 2
* 2012 AVN Award nominuota – Best Actress – Dear Abby
* 2013 AVN Award nominuota – Best Actress – Love Is a Dangerous Game
* 2013 XBIZ Award nominuota – Best Scene (Couples-Themed Release) – Love, Marriage & Other Bad Ideas
* 2018 AVN Award nominuota – Best Group Sex Scene – Naughty Natasha

## Šaltiniai

## Nuorodos

* Oficiali svetainė
* IMDb profilis
Jonathan Ayité

**Džonatanas Ajitė** (*Jonathan Ayité*; g. 1985 m. liepos 21 d.) – Prancūzijoje gimęs Togo futbolininkas, puolėjas.

Džonatano brolis Floidas Ajitė taip pat Togo futbolininkas. 

## Karjera

## Rinktinė
2007 m. debiutavo Togo rinktinėje. Turėjo dalyvauti 2010 m. Afrikos čempionate, bet kartu su komandos draugais pateko į užpuolimą Kabindoje.

## Dalyvavimas čempionatuose

|}

## Išnašos

## Nuorodos
*
Rivaso departamentas

**Rivaso departamentas** () – departamentas pietvakarių Nikaragvoje, Kosta Rikos pasienyje, tarp Nikaragvos ežero ir Ramiojo vandenyno. Administracinis centras – Rivasas.

## Geografija

Departamento paviršius kalnuotas, vietomis apaugęs rūko miškais. Nikaragvos ežero pakrantė pelkėta. Rivaso departamentui priklauso šiame ežere esanti vulkaninė Ometepės sala su Konsepsjono ir Maderaso ugnikalniais.

## Administracinis suskirstymas
Rivaso departamentas administraciškai padalintas į 10 savivaldybių:
# Altagrasija
# Belenas
# Buenos Airės
# Kardenasas
# Mojogalpa
# Potosi
# Rivasas
# San Chorchė
# San Chuan del Suras
# Tola

## Šaltiniai
Ramai

**Ramai** – indėnų tauta, gyvenanti rytų Nikaragvoje, Moskitų krante. Svarbiausia gyvenama vieta – Rama Kėjaus sala. Ramų kalba priklauso čibčų kalbų šeimai, bet dabar praktiškai išnykusi, nes dauguma ramų vartoja ispanų ir kreolų kalbas.

Verčiasi daugiausia žvejyba, medžiokle, žemės ūkiu (bananai, kakava). Dauguma tikinčiųjų – krikščionys, priklausantys protestantiškai Moravijos bažnyčiai.

XVII–XVIII a. miskitai ramams dovanojo Rama Kėjaus salą už jų pagalbą kovoje su kolonistais.

## Šaltiniai
Ramų kalba

**Ramų kalba** – praktiškai išnykusi čibčų kalbų šeimos kalba. Šios kalbos arealas yra rytų Nikaragva, Bliufildso lagūnos apylinkės (ypač Rama Kėjaus sala). 1989 m. šia kalba kalbėjo 24 ramų tautybės žmonės iš ~900 žmonių populiacijos.

1989 m. buvo sudarytas ramų kalbos žodynas. Sandinistų valdymo metais pabandyta kalbą atgaivinti, bet dėl negausios populiacijos ir didelės kreolų kalbos įtakos to padaryti nepavyko.

## Nuorodos
*
Šiaurės Karibų Kranto autonominis regionas

**Šiaurės Karibų Kranto autonominis regionas** () – administracinė teritorija šiaurės rytų Nikaragvoje, Karibų jūros pakrantėje ir Hondūro pasienyje; vienas iš dviejų autonominių regionų šalyje. Tai didžiausia administracinė teritorija šalyje. Administracinis centras – Puerto Kabesasas.

Seniau vadinta kaip ***Šiaurės Atlanto autonominis regionas*** (*Región Autónoma del Atlántico Norte*).

## Geografija

Regionas yra vadinamajame Moskitų Krante – pelkėtoje, džiunglėmis apaugusioje lygumoje. Iš vakarų į rytus per Šiaurės Atlantiką teka daug upių: Prinsapolka, Bambana, Didžioji Matagalpa, Kukalaja, Vava, šiaurine riba teka Koko upė, į jūrą įtekanti ties Padėkos Dievui kyšuliu. Pakrantėje gausu mangrovėmis apaugusių lagūnų, užutėkių. Regionui priklauso Karibų jūroje esantis Kajos Miskitos salynas. Dalis regiono džiunglių saugoma Bosavaso biosferos rezervate.

Regione yra išlikusios vietinių gyventojų (miskitų, sumų, garifunų) bendruomenės.

## Administracinis suskirstymas
Šiaurės Atlantiko autonominis regionas administraciškai padalintas į 8 savivaldybes:
# Bonansa
# Prinsapolka
# Puerto Kabesasas
# Rosita
# Siuna
# Vaslala
# Vaspamas
# Mulukuku

## Šaltiniai
Chitozanas

**Chitosanas** – linijinis polisacharidas, sudarytas iš atsitiktiniu būdu per β-(1-4) sujungtų D-gliukozamino (deacetilinto vieneto) ir N-acetil-D-gliukozamino (acetilinto vieneto). Jis gaunamas apdorojant krevečių ar kitų vėžiagyvių kiautus natrio hidroksidu.

Chitosanas naudojamas pramonėje ir biomedicinoje. Jis gali būti naudojamas žemės ūkyje kaip priešgrybelinis augalų biopesticidas. Vyndarystėje gali būti naudojamas kaip medžiaga, padedanti išvengti sugedimo. Pramonėje naudojamas kaip save ištaisančių poliuretano dažų priedas. Medicinoje naudojamas kraujavimą stabdančiuose tvarsčiuose ir kaip antibakterinė priemonė; jis taip pat gali būti naudojamas kaip priemonė pernešti vaistus per odą. Chitozanas maiste gali būti naudojamas ir kaip tirpi maisto skaidula.

## Naudojimas

### Naudojimas žemės ūkyje ir sodininkystėje

#### Natūrali biokontrolė
Žemės ūkyje chitozanas naudojamas kaip natūrali priemonė pagerinti augimą, kaip ekologiškas biopesticidas, kuris pagerina augalų sugebėjimą gintis nuo grybelių.. Dirvoje ir vandenyje būn a daug chitino ir chitozano molekulių irimo produktų.

### Vandens filtravimas
Chitozanas taip pat gali būti naudojamas vandeniui filtruoti. Chitozanas priverčia smulkias nuosėdas susijungti, taip padeda jas pašalinti iš filtruojamo vandens. Jis taip pat pašalina fosforą ir sunkiąsias druskas. Paprastas smėlio filtras pašalina iki 50% drumzlių, o su chitozanu – iki 99% drumzlių.

### Naudojimas vyndarystėje
Chitozanas turi ilgametę istoriją vyndarystėje. Jis padidina nusėdimo aktyvumą, sumažina polifenolių oksidaciją ir vario surišimą.

### Potencialas pramonėje
Mokslininkai sukūrė poliuretano dangą su chitozanu, kuri atsistato paveikus ją ultravioleto lempa. Procesas užtrunka mažiau nei valandą.. *Marek W. Urban*, mokslininkas, dirbantis šiame projekte, teigia, jog polimeras gali atsistatyti tik vieną kartą toje pačioje vietoje.

### Naudojimas biomedicinoje
Chitozano savybės padeda greitai sustabdyti kraujavimą. Chitozano hemostatiniai produktai padidina pacientų išgyvenamumą.

Chitozano savybės taip pat leidžia jį naudoti transderminiame vaistų pernešime; jis limpa prie gleivinių, reaktyvus, todėl gali būti pagamintas įvairių formų, ir svarbiausia – turi teigiamą krūvį rūgštinėje aplinkoje. Tad chitozanas gali būti naudojamas pernešti vaistą į rūgštinę aplinką, kur chitozano įpakavimas suyra atlaisvindamas vaistą. Vienas iš tokių pernešamų vaistų yra insulinas.

## Taip pat skaitykite
* Chitinas

## Šaltiniai

## Nuorodos
*  Crab chemical could give cars a self-healing „shell“&nbsp;— Video of self-healing action
*  Battlefield Band-Aids &nbsp;— "But now, scientists have created a bandage that is actually able to clot a bullet wound in less than a minute. The bandages are laced with a mixture of ground shrimp shells and vinegar, a concoction that has been found to clot blood. The key ingredient in the shrimp shells is called chitosan. "
* Is Chitosan a „Fat Magnet“?&nbsp;— Quackwatch: A critical look on the claims how chitosan can be used for weight management
Dembuvas (Liublino vaivadija)

**Dembuvas** () – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. Kaimas yra apie 8 km į pietus nuo Sosnuvkos, apie 41 km į pietus nuo Palenkės Bialos ir apie 72 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Rosošo mūšis

**Rosošo mūšis** () – 1863 m. lapkričio 16 d. Rosošo kaime įvykęs mūšis tarp 1863-1864 m. sukilėlių ir Rusijos imperijos kariuomenės, vienas 1863-1864 m. sukilimo susirėmimų.

## Mūšis

1863 m. lapkričio 16 d. Boguslavo Eitminavičiaus ir Karolio Krisinskio vadovaujami sukilėliai įsikūrė Dubica Dolnos kaime. Rusijos kariuomenės daliniui pajudėjus iš Palenkės Bialos link Lomazų, dalis sukilėlių, vadovaujami *Karolio Krisinskio,* perėjo į Rosošo kaimą, o kita dalis, vadovaujama *Boguslavo Eitminavičiaus,* liko laukti šalia esančiame miške.  

Dalis sukilėlių buvo pasiųsti privilioti rusus į kaimą, ką jiems ir pavyko padaryti, kaime rusai buvo apsupti ir nugalėti.  

Iš viso žuvo 65 rusai, 16 paimti į nelaisvę. Sukilėlių gretose žuvo 13 ir 14 buvo sužeisti. Žuvę sukilėliai buvo palaidoti Rosošo kaime šalia Mulavos upės. 

## Literatūra

* Zieliński S., *[http://www.wbc.poznan.pl/dlibra/docmetadata?id=66792 Bitwy i potyczki 1863-1864; na podstawie materyałów drukowanych i rękopiśmiennych Muzeum Narodowego w Rapperswilu],* 1913
Koman Coulibaly

**Komanas Kulibalis** (*Koman Coulibaly*; g. 1970 m. liepos 4 d.) – tarptautinės FIFA kategorijos Malio futbolo arbitras.

Baigė teisės ir finansų mokslus Bamako universitete, tapo Malio vyriausybės finansų inspektoriumi. 1993 m. pradėjo futbolo arbitro karjerą vietinėje Bamako lygoje, vėliau tapo Malio lygos teisėju, o 1999 m. tapo tarptautinio lygio teisėju.

Komanas Kulibalis teisėjavo 2002, 2004, 2006, 2008, 2010, 2012, 2013 m. Afrikos Tautų taurės čempionatuose, tame tarpe 2010 m. finale tarp Ganos ir Egipto. Jis taip pat teisėjauja CAF Čempionų Lygos varžybose.

Komanas Kolibalis teisėjavo 2010 m. pasaulio futbolo čempionate, kur teisėjavo tik vienose, grupės etapo, varžybose tarp JAV ir Slovėnijos rinktinių. Po šių varžybų susilaukė daug kritikos, nes neįskaitė amerikiečių potencialiai pergalingo įvarčio, ir rungtynės baigėsi lygiosiomis 2:2. Vėliau jis buvo 4-uoju teisėju grupės varžybose tarp Italijos ir Naujosios Zelandijos.

## Šaltiniai
Motvicos Mergelės Marijos Gimimo parapija

**Motvicos Mergelės Marijos Gimimo parapija** () – parapija, įsikūrusi Motvicos kaime. Parapija įkurta 1919 metais. Parapija priklauso Sedlcų vyskupijai, Višnicės dekanatui. 1716 m. pastatyta mūrinė parapijos bažnyčia.

## Nuorodos

* Aprašymas apie parapiją (lenk.).
Pogoželecas (reikšmės)

**Pogoželecu** () vadinamos šios Lenkijos gyvenvietės:

* Pogoželecas (Liublino vaivadija);
* Pogoželecas (Palenkės vaivadija).
William Kidd

**Viljamas Kidas** (apie 1645 sausio –1701 gegužės 23 d., gimė Dundee, Škotijoje), pirklys, vėliau tapęs piratu. Jo tėvas kapitonas Džonas Kidas dingo jūroje. 
## Biografija

Po tėvo mirties vietinė bendruomenė finansiškai palaikė V.Kido šeimą. Jaunystėje jis tarnavo laivuose, kurie, kovodami su piratais, neretai ir patys plėšikaudami, plaukiojo Vakarų Afrikos ir Šiaurės Amerikos pakrantėmis. 
Vėliau V.Kidas persikėlė į Niujorką, kur vedė turtingą našlę, įsigijo keletą nedidelių laivų ir tapo pirkliu. Kovai su piratais buvo įkurtas sindikatas, kurį sudarė Anglijos finansų ir užsienio reikalų ministrai, karališkojo antspaudo saugotojas, Admiraliteto pirmasis lordas, karališkosios artilerijos vadas ir ką tik naujuoju Niujorko gubernatoriumi paskirtas lordas Ričardas Belomontas.  Sindikatas paskyrė V.Kidą kovoti su piratais. V. Kidas gavo specialų raštą “Letter of marque“. Tai buvo kaperio licencija, kuri suteikė teisę bet kurioje pasaulio vietoje sulaikyti piratus, flibustjerus ir jūrų valkatas kartu su jų laivais. V.Kidui buvo įteiktas ir dar vienas oficialus dokumentas, kuris leido jam užgrobti „visus karinius ir prekybos laivus, taip pat ir prekes, priklausančias Prancūzijos karaliui ir jo pavaldiniams“. Abu šie dokumentai buvo patvirtinti didžiuoju karališkuoju antspaudu. Pasiųstas į Indijos vandenyną gaudyti ten plėšikaujančių piratų, garbingas Niujorko pirklys kolonistas beveik per prievartą tapo jūrų policininku. Ši misija buvo nesėkminga. Paskatintas savo maištingos įgulos, jis pats tapo piratu. Grįžęs į Ameriką, V.Kidas buvo suimtas ir išsiųstas į Angliją nuteisti. Teismas pripažino jį kaltu, ir V.Kidas buvo pakartas.

## Laivas
V.Kidui buvo paskirtas laivas „Adventure Galley“. Tai buvo 34 patrankomis ginkluotas tristiebis burlaivis. Be burių jis dar turėjo ir 46 irklus, kurie užtikrindavo pranašumą manevruojant mūšio metu nurimus vėjui. Įgula sudarė apie 80 jūreivių.

## Šaltiniai
Romanuvas (Sosnuvkos valsčius)

**Romanuvas** (, , ) – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. 

## Istorija

Nuo XIV a. iki 1795 m. kaimas priklausė Lietuvos Didžiajai Kunigaikštystei. 1580 m. kaime jau stovėjo mediniai Sapiegų rūmai. 1802 m. Sapiegos pardavė rūmus *Malskių* šeimai. 1806-1812 m. kaime pastatyti klascistinio architektūros stiliaus rūmai. 

1846 m. rūmų savininkais tapo Sofija Malska ir jos vyras Janas Kraševskis. Savo vaikystę kaime praleido istorikas ir rašytojas Juozapas Ignotas Kraševskis. 1858 m. rūmuose kilo gaisras. 1864 m. mirus *Janui Kraševskiui* rūmų valdytoju tapo jo sūnus rašytojas Kajetonas Kraševskis, kuris rūmus rekonstravo. Rašytojas rūmuose kaupė knygas, rankraščius, portretus, ginklus ir kitokius senovinius daiktus. Taip pat rūmuose buvo įrengta observatorija, įdiegta moderni ūkininkavimo sistema, nupirkta nauja žemės ūkio technika bei pastatyti šiltnamiai. 

Po *Kajetono Kraševskio* mirties rūmai atiteko jo sūnui *Boguslavui*. *Boguslavo* sūnus *Kristupas Kraševskis* neturėjęs vyriškos lyties palikuonių 1913 m. perdavė didžiąją dalį senelio sukauptų knygų ir rankraščių Jogailos universiteto bibliotekai. 1914 m. mirus *Kristupui Kraševskiui* rūmai atiteko jo dukrai *Marijai* ir žentui *Janui Rasciševskiui*, kuriems rūmai priklausė iki 1939 metų. 1915 m. rūmuose kilo dar vienas gaisras. 1867-1933 m. kaimas buvo Romanuvo valsčiaus centras. Po II pasaulinio karo rūmuose įsikūrė miškų urėdija. 1962 m. liepos 28 d. rūmuose atidarytas Juozapo Kraševskio muziejus. 


Vaizdas:Manor of Kraszewski family in Romanów - Gate - 01.jpg|Rūmų vartai
Vaizdas:Manor of Kraszewski family in Romanów - Exhibition hall - 01.jpg|Muziejaus viduje
Vaizdas:Manor of Kraszewski family in Romanów – Chapel - 04.jpg|Rūmų koplyčia
Vaizdas:Zespół pałacowy, ob. muzeum (Romanów) 03.JPG|Rūmų parkas


## Nuorodos

* Rūmų tinklalapis (lenk.).
Romanuvas (reikšmės)

**Romanuvu** () vadinamos šios Lenkijos gyvenvietės:

* Romanuvas (Sosnuvkos valsčius);
* Romanuvas (Palenkės Januvo valsčius).

## Nuorodos

* [Romanów [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom IX (Poźajście – Ruksze) z 1888 r. (lenk.)].
Anne Bonny

**Anne Bonny** (g. 1702 m. kovo 8 d. – 1782 m. balandžio 22 d.) – airių kilmės amierikiečių piratė, persirengdavusi vyriškais rūbais.  

## Biografija
Buvo ištekėjusi už neturtingo jūreivio pirato Džeimso Bonny. Pirate tapo įsimylėjusi piratą Džeką Rekamą. Persirengusi vyriškais drabužiais ji kovojo  laivo piratų gretose. Nežinoma, ar kas nors iš įgulos žinojo, kokia tikroji jos prigimtis. Kai piratai buvo sugauti, Ana išvengė mirties bausmės, teigdama, jog laukiasi kūdikio.

## Literatūra
Bonny, Anne. Encyclopædia Britannica Online, Encyclopædia Britannica
Puerto Kabesasas

**Puerto Kabesasas** (, misk. *Bilwi*) – miestas šiaurės rytų Nikaragvoje, Moskitų krante, Karibų jūros pakrantėje, į šiaurę nuo Vavos upės žiočių. Šiaurės Atlantiko regiono administracinis centras. Yra oro uostas, jūrų uostas, keliai į Matagalpą ir Puerto Lempirą. Verčiamasi žvejyba ir žuvies apdirbimu, medienos kirtimu. Veikia universiteto filialas, ligoninė, kelios bažnyčios. Miestas yra svarbus miskitų kultūros centras.

## Istorija

Gyvenvietė įkurta XIX a. protestantų misionierių ir pavadinta *Herrnhut*. Netrukus ji pradėjo augti, nes tapo svarbiu medienos, bananų eksporto centru. XX a. pr. gyvenvietė oficialiai prijungta prie Nikaragvos ir pavadinta Puerto Kabesasu. Pilietinio karo metais, per šį uostą sandinistams buvo tiekiama Kubos ir TSRS parama. 2007 m. Puerto Kabesasą nuniokojo uraganas „Feliksas“.
Siuna

**Siuna** () – miestas šiaurės rytų Nikaragvoje, Šiaurės Atlantiko regione, kalnų slėnyje, Prinsapolkos upės baseine (prie Siunavaso upės). Keliai į Puerto Kabesasą, Matagalpą, Boaką. Verčiamasi žemės ūkiu, miškų kirtimu.

## Istorija

1896 m. vietovėje atrasti aukso telkiniai, įsteigta kasykla, pradėjo vystytis Siunos gyvenvietė. Kasyklos veikė iki 1987 m.


Image:La Luz Gold Mine.jpg|*La Luz* kasykla XX a. vid.
Image:Open Pit.jpg|Kasykla
File:Siuna Street.jpg|Siunos gatvė XX a. vid.
File:Pouring gold.jpg|Aukso lydymas
Okinoerabudžima

**Okinoerabudžima** (, amam. っイェラブ *= Yyerabu*) – Japonijos sala Ošimos apskrityje, Kagošimos prefektūroje. Priklauso Amami saloms. Plotas 93,65 km², pakrantės ilgis – 50 km, aukštis iki 240 m. 

Salą supa koralinis rifas, apaugusi subtropiniais miškais, dirvožemis kalkingas, vietomis auga fikusai, pandanai. Yra kvartero periodu susiformavusių urvų, kuriuose esantys stalaktitai ir stalagmitai traukia turistus.

Saloje yra du miesteliai: Čina ir Vadomaris. Gyventojų 14 551 (2001 m.). Veikia Okinoerabu oro uostas. Saloje vartojama savita Amamių tarmė — Okinoerabu tarmė.
Prinsapolka

**Prinsapolka** () – gyvenvietė rytų Nikaragvoje, Šiaurės Atlantiko regione, pelkėtoje ir daugybės protakų išraižytoje Karibų jūros pakrantėje, prie Prinsapolkos upės žiočių. Yra pirsas. Sausuma susisiekimo nėra. Verčiamasi žvejyba (krevetės, langustai, rykliai), žemės ūkiu.

## Istorija

Gyvenvietė susikūrė XIX a., kaip medienos ir bananų eksporto centras. Vėliau per čia eksportuotas auksas ir kiti metalai iš Siunos ir kitų kasyklų.
Tokunošima

**Tokunošima** (, amami: とゥクヌシマ *= Tukunushima*) – Japonijos sala, kuri priklauso Amami saloms. Sala priklauso Kagošimos prefektūrai. Išsidėsčiusi pusiaukelėje tarp Kagošimos ir Okinavos. Salos plotas 247,77 km², pakrantės ilgis 80 km, aukščiausia vieta – Inokavos k. (645 m).

Tokunošimoje yra trys miesteliai: Tokunošima, Isenas ir Amagis. Saloje yra keli maži uostai ir vienas oro uostas. Gyventojų 25 tūkst. (2012 m.).

Saloje gyvena mirtinai nuodinga gyvatė habu, priešistorinis juodasis kiškis. Vietinė pramoga – unikalios bulių kautynės (*Tōgyū*). Vaikščiojimas po kalnus nerekomenduojamas dėl gyvačių, bet kalnų takai egzotiški. Taip pat yra urvų, kurių vienas siekia ir 2000 m gylį.

2021 m. Tokunošimos sala kartu su Amami Ošima, šiaurine Okinava ir Iriomote salomis buvo UNESCO pripažinta kaip pasaulio paveldo objektas.

## Šaltiniai
Prinsapolka (upė)

**Prinsapolka** () – upė rytų Nikaragvoje. Prasideda miškinguose kalnuose Chinotegos departamento rytuose. Teka tarpukalvių slėniais į pietus Šiaurės Atlantiku, vėliau pasuka į rytus ir teka pelkėta, džiunglėmis apaugusia žemuma. Ten vaga smarkiai meandruoja. Įteka į Karibų jūrą ties Prinsapolkos gyvenviete.

Didžiausias intakas – Bambana (kairysis).

XX a. upės baseine vykdyta aukso ir kitų metalų gavyba, upe buvo plukdomos žaliavos taip pat bananai. Upės pavadinimas kilo nuo prie jos gyvenusių indėnų prinsų (giminingi sumams) genties, bet XIX a. vid. juos išstūmė miskitai.

## Šaltiniai
Miskitų kalba

**Miskitų kalba** – indėnų kalba, vartojama daugiausia miskitų tautos žmonių, gyvenančių Moskitų Krante (rytų Nikaragva ir Hondūras). Priklauso negausiai misumalpų kalbų šeimai.

Vartojama greta su ispanų ir miskitų kreolų kalbomis, todėl turi nemažai skolinių iš šių kalbų. Raštingumas miskitų kalba nedidelis (iki 58 % Nikaragvoje). Yra išversta Biblija, sudaryta gramatika. Kalba dėstoma pradinėse mokyklose.

Išskiriamos šios miskitų tarmės: Hondūro miskitų, tavirų, bajmunų, vanki, kabo. Vanki tarmė, vartojama Puerto Kabesaso apylinkėse, laikoma normine miskitų kalba.

## Nuorodos
*
Kajos Miskitos

**Kajos Miskitos** () – nedidelių salų, rifų, seklumų grupė Karibų jūroje, 45 km nuo šiaurės rytinių Nikaragvos krantų. Priklauso Šiaurės Atlantiko regionui. Bendras plotas – 27 km². Iš viso salyną sudaro 76 dariniai iš kurių 12 padengti augmenija. Svarbiausia sala yra Kajo Majoras.

1991 m. teritorija paskelbta gamtos draustiniu. Salose lankosi jūriniai paukščiai (fregatos, kormoranai, didieji baltieji garniai), sutinkami geltonieji krūminukai, dėmėtieji krantiniai tilvikai ir kt., veisiasi jūriniai vėžliai.

Kajos Miskitos seklumose gyvena 16 580 gyventojų. Tai žvejai miskitai, įsikūrę nameliuose ant polių. Salose nėra jokių technologijų, gėlo vandens – viskas atgabenama iš Puerto Kabesaso. Vystomas turizmas (sportinė žūklė, povandeninis nardymas, paukščių stebėjimas).

## Šaltiniai
Ortas (reikšmės)

Žodis **Ortas** gali reikšti:

* Ortas – graikų mitologijoje, dvigalvis Geriono šuo.
* Ortas – vienetinis vektorius matematikoje.
Misumalpų kalbos

**Misumalpų kalbos** – nedidelė indėnų kalbų šeima, vartojama Centrinėje Amerikoje (Hondūre ir Nikaragvoje). Šeimos pavadinimas sudarytas iš 3 pagrindinių šios šeimos kalbų pirmųjų raidžių: **mi**skitų, **su**mų ir **ma**tagalpų. Ši šeima 1920 m. išskirta lingvisto Walter Lehmann. Dabar tebėra vartojamos tik dvi šios šeimos kalbos – miskitų ir sumų. Visos kitos kalbos išnyko.

Yra bandymų sieti misumalpų kalbas su čibčų ir lenkų kalbomis į makro čibčų kalbų šeimą.

Žinomos misumalpų kalbos:
* miskitų [miq] – apie 200 tūkst. vartotojų, gyvenančių beveik visame Moskitų Krante;
* sumų [sum] – apie 7000 vartotojų, gyvenančių daugiausia Huaspuko baseine; nykstanti;
* kakaoperų [ccr] – išnykusi XX a.; vartota Salvadore (Morasano departamentas);
* matagalpų [mtn] – išnykusi XIX a. pab.; vartota Nikaragvoje (Matagalpos departamentas).

## Nuorodos
* Ethnologue kalbų medis
Siyabonga Sangweni

**Sijabonga Sangvenis** (*Siyabonga Sangweni*; g. 1981 m. rugsėjo 29 d.) – Pietų Afrikos Respublikos futbolininkas, vidurio gynėjas.

## Karjera
Visą savo karjerą praleido Pietų Afrikos klubuose, daugiausia „Golden Arrows“ klube.

## Dalyvavimas čempionatuose

|}

## Išnašos

## Nuorodos
*
Rozvaduvka

**Rozvaduvka** () – kaimas Lenkijos rytuose, Sosnuvkos valsčiuje, Palenkės Bialos apskrityje, Liublino vaivadijoje. Kaimas yra apie 4 km į vakarus nuo Sosnuvkos, apie 34 km į pietus nuo Palenkės Bialos ir apie 75 km į šiaurės rytus nuo vaivadijos centro Liublino. Nuo XIV a. iki 1795 m. kaimas priklausė Lietuvos Didžiajai Kunigaikštystei.
Sosnuvka (reikšmės)

**Sosnuvka** vadinamos šios gyvenvietės:

* Lietuvoje:
** Sosnuvka;
* Lenkijoje ():
** Sosnuvka (Palenkės Bialos apskritis);
** Sosnuvka (Palenkės vaivadija).
Piratavimas Somalyje

**Piratavimas Somalyje** – piratų veikla prie Somalio pakrančių, tapusi didele grėsme tarptautinei laivų prekybai ir turizmui nuo antrosios Somalio pilietinio karo pusės 2006–2009 m. Nuo 2005 m. įvairios tarptautinės organizacijos, kaip antai Tarptautinė jūrų organizacija ir Pasaulio maisto programa, deda dideles pastangas kovojant su piratavimu šiame regione.

JT ir kelios tarptautinės organizacijos teigia, kad piratavimas šiose apylinkėse išplito dėl dažnų užsienio laivų žvejybos maršrutų. Apie 70 % vietinių gyventojų palaiko piratavimą tikėdami, jog tai apsaugos jų šalies vandenis nuo svetimšalių.

Pagal įvairius šaltinius, piratai šalia Somalio 2011 m. užpuolė 151 laivus, tačiau iš jų sėkmingai užgrobė tik 25, palyginus su 47 2010 m. Iš viso čia veikia nuo 3000 iki 5000 piratų; 2012 m. apie 1000 buvo pagauti ir laukė teismo 21-oje šalyje.

2008 m. BBC tyrime buvo konstatuota, kad Somalio piratų grupėse yra trijų kategorijų žmonės:
* vietiniai žvejai – puikiai išmanantys šiuos vandenis,
* buvę vietinių vadų kariai ir buvusios vyriausybės kariškiai – pagrindinė smogiamoji jėga,
* technikos ekspertai – užtikrinantys įrangos (pvz., GPS) naudojimą.

2013 m. gruodį buvo paskelbta, kad per šiuos metus įvyko tik 9 piratavimo šiame regione atvejai ir iš jų visi buvo nesėkmingi. Apie 90 proc. piratavimo sumažėjimą lėmė tinkamos laivų ir įgulų apsaugos priemonės, ginkluotų saugos grupių naudojimas laivuose ir pakrančių apsaugos tarnybų darbas.

## Šaltiniai
Luís Carlos Almada Soares

**Luišas Karlošas Almada Soresas**, dar žinomas kaip ***Platini*** (*Luís Carlos Almada Soares*; g. 1986 m. balandžio 16 d.) – buvęs Žaliojo Kyšulio futbolininkas, puolėjas.

## Karjera
Karjerą pradėjo Žaliajame Kyšulyje, 2008 m. išvyko į Portugaliją, kur žaidė trečiojo diviziono klubuose.

## Rinktinė
2012 m. debiutavo Žaliojo Kyšulio rinktinėje. 2013 m. Afrikos Tautų taurės varžybose prieš Maroką įmušė pirmą šalies istorijoje įvartį Afrikos čempionate.

## Dalyvavimas čempionatuose

|}

## Išnašos

## Nuorodos
*
Nando Maria Neves

** Fernandas Marija Nevezas**, dar žinomas kaip ***Nando*** (*Fernando Maria Neves*; g. 1978 m. birželio 9 d.) – buvęs Žaliojo Kyšulio futbolininkas, vidurio gynėjas.

## Karjera
Per savo karjerą rungtyniavo Portugalijoje, Šveicarijoje, Tunise, Katare, Čekijoje, Prancūzijoje.

## Dalyvavimas čempionatuose

|}

## Išnašos

## Nuorodos
*
1992 m. Karaliaus Fahdo taurė

**1992 m. Karaliaus Fahdo taurė** – pirmasis Karaliaus Fahdo taurės (Konfederacijų taurės pirmtako) turnyras, 1992 m. spalio 15-19 d. vykęs Saudo Arabijoje. Šiame turnyre dalyvavo tik 4 komandos, čempionais tapo Argentinos futbolininkai.

## Dalyviai
*  – 1991 m. Copa América čempionai
*  – 1991 m. CONCACAF Aukso taurės čempionai
*  – 1992 m. Afrikos Tautų taurės čempionai
*  – šeimininkai ir 1988 m. AFC Azijos taurės čempionai

## Stadionai

## Varžybos

### Pusfinaliai

----

### Dėl 3 vietos

### Finalas

## Nuorodos
* RSSSF statistika
Dolhobrodai

**Dolhobrodai** () – kaimas Lenkijos rytuose, Hanos valsčiuje, Vlodavos apskrityje, Liublino vaivadijoje. Kaimas yra apie 15 km į šiaurę nuo Vlodavos ir apie 82 km į šiaurės rytus nuo vaivadijos centro Liublino. 

## Istorija

Pirmą kartą rašytiniuose šaltiniuose kaimas paminėtas XIV amžiuje. Nuo XV a. iki 1795 m. kaimas priklausė Lietuvos Didžiajai Kunigaikštystei. Nuo XVI a. priklausė Radviloms. 

## Nuorodos

* Aprašymas apie kaimą (lenk.) .
Piratų Aukso amžius

**Piratų Aukso amžius** () − bendras istorikų terminas, apibūdinantis piratų aktyvius veiksmus nuo 1650 iki 1730 m.

Manoma, kad Piratų Aukso amžius prasidėjo atradus Naująjį pasaulį, t. y. Amerikos žemyną. Daugiausiai piratavimas buvo paplitęs Karibų jūros regione. Tačiau piratai plėšikavo ir prie Vakarų Afrikos, Amerikos bei Indijos vandenyno krantų.

Pirmieji įrašai apie Piratų Aukso amžių buvo publikuoti 1894 m. britų žurnalisto Džordžo Pauelo (*George Powell*). Kiek vėliau istorikas Džonas Fiskė (*John Fiske*) priskyrė šiam periodui ir Berberų korsarus bei Rytų Azijos piratų plėšikavimus.

Vieni iš garsiausių to amžiaus piratų buvo: Edvardas Tečas (Juodabarzdis), Henris Everis, Edvardas Lou ir Bartolomėjus Robertsas. Deja, daugiau ar mažiau patikimos informacijos apie jų veiklą iki mūsų dienų neišliko. Šiandien remiamasi daugiausiai literatūriniais aprašymais.

Daug daugiau gyvenimo faktų išliko apie garsiausią piratą pasaulyje − Henrį Morganą. Ypatingai jo pastangomis Britų imperijai pavyko kuriam laikui kontroliuoti Karibų jūros regioną. Jis taip pat aktyviai dalyvavo puolant Panamą, o paskutinius gyvenimo metus praleido būdamas Jamaikos gubernatoriumi.

Piratų Aukso amžius baigėsi, kai pagrindiniai piratai buvo išgaudyti ir jiems viešai įvykdyta mirties bausmė. Tai turėjo atgrasinti kitus nuo piratavimo. Prie to prisidėjo ir visuomenės nepakantumas piratavimui, nes pakrančių gyventojai vis labiau ėmė priklausyti nuo jūrinės prekybos.

## Nuorodos

* Piratų aukso amžius  (anglų k.)
Hanos Šv. Apaštalų Petro ir Povilo parapija

**Hanos Šv. Apaštalų Petro ir Povilo parapija** () – katalikų parapija, įkurta 1924 metais, Hanos kaime. Parapija priklauso Sedlcų vyskupijos Vlodavos dekanatui. 1739-1742 m. pastatyta Hanos Šv. Apaštalų Petro ir Povilo bažnyčia. 1844 m. pastatyta klebonija. 1880 m. parapijos kapinėse pastatyta *Šv. Onos* koplyčia. 

## Nuorodos

* Aprašymas apie parapiją (lenk.).
Hanos Šv. Apaštalų Petro ir Povilo bažnyčia

**Hanos Šv. Apaštalų Petro ir Povilo bažnyčia** () – katalikų bažnyčia esanti Hanos kaime. Bažnyčioje įsikūrusi Hanos Šv. Apaštalų Petro ir Povilo parapija. 

## Istorija

Jau 1726 m. šioje vietovėje stovėjo šventovė. 1739-1742 m. kaimo valdytojas Jeronimas Florijonas Radvila finansavo dabartinės bažnyčios statybas, tuo metu tai buvo unitų cerkvė. 1844 m. pastatyta klebonija. 1875 m. unitų cerkvę perėmė stačiatikiai. 1924 m. šventovę perėmė katalikai. 1966 m. gruodžio 21 d. bažnyčia buvo įtraukta į Liublino vaivadijos saugomų istorijos paminklų sąrašą.
 

Vaizdas:Hanna-cerkiew-025.jpg
Vaizdas:Church in Hanna 02.JPG
Vaizdas:Church in Hanna 03.JPG
Vaizdas:Hanna - church 01.JPG


## Nuorodos

* Aprašymas apie bažnyčią (lenk.) ;
* Liublino vaivadijos saugomų istorijos paminklų sąrašas (lenk.).
Januvka (Vlodavos apskritis)

**Januvka** () – kaimas Lenkijos rytuose, Hanos valsčiuje, Vlodavos apskrityje, Liublino vaivadijoje. Kaime įsikūrusi Januvkos Šv. Dimitrijaus parapija.

## Istorija

Nuo XV a. iki 1795 m. kaimas priklausė Lietuvos Didžiajai Kunigaikštystei. 1936 m. kaime pastatyta stačiatikių koplyčia. 1997-2001 m. pastatyta *Šv. Dimitrijaus* cerkvė. Šalia kaimo esančiose kapinėse palaidoti 36 1863 m. sukilimo sukilėliai žuvę 1863 m. liepos 11 d. kaime vykusiame mūšyje.


Vaizdas:Janowka-cerkiew-1.jpg|Šv. Dimitrijaus cerkvė
Kuzavka

**Kuzavka** () – kaimas Lenkijos rytuose, Hanos valsčiuje, Vlodavos apskrityje, Liublino vaivadijoje. Kaimas yra apie 21 km į šiaurę nuo Vlodavos ir apie 85 km į šiaurės rytus nuo vaivadijos centro Liublino. Nuo XV a. iki 1795 m. kaimas priklausė Lietuvos Didžiajai Kunigaikštystei. Kaimas įsikūręs kairiajame Vakarinio Bugo upės krante.

## Nuorodos

* [Kużawka, powiat bialski [Lenkijos Karalystės ir kitų slavų kraštų geografinis žodynas|Lenkijos Karalystės ir kitų slavų kraštų geografiniame žodyne], Tom V (Kutowa Wola – Malczyce) z 1884 r. (lenk.)].
Henry Morgan

**Henris Morganas** (, 1635 m. − 1688 m. rugpjūčio 25 d.) − britų karinio laivyno admirolas, kaperis ir flibustjeras, Jamaikos gubernatorius.

## Biografija
H. Morganas gimė 1635 m. Apie jo vaikystę ir jaunystę žinoma nedaug. 1655 m. jis ėmė vadovauti grupei piratų. Vienas didžiausių jo išpuolių buvo įvykdytas prieš Portobelo uostą, Panamoje. Šis žygis jį padarė labai turtingu piratų vadu.

1670 m. sausio mėnesį H. Morganas su 36 piratų laivais pasiruošė pulti Panamos miestą. Tuo metu Panama buvo laikoma turtingiausiu miestu visame pasaulyje, nes jame ispanai laikė dideles aukso atsargas. Kapitonas su savo kariuomene įplaukė į uostą, sutriuškino laivyną ir sudegino miestą iki pamatų. Jo grobis siekė 400 tūkst. aukso luitų. Praėjus trejiems metams po H. Morgano puolimo, Panamos miestas buvo naujai įkurtas Kasko Viecho rajone, keli kilometrai į pietvakarius nuo senojo miesto sienų. Naujojo miesto teritorija buvo apjuosta masyvia akmenų ir plytų siena, kai kur siekiančią net 14 m aukštį, 3 m plotį bei stebėjimo bokštais kas 75 m. Į miestą buvo patenkama per tris gerai įtvirtintus vartus, įrengtus skirtingose miesto vietose. Ir nors statybos buvusios labai brangios, Panamos miestas daugiau niekada nebuvo užgrobtas.

Vėlesnės aplinkybės piratams susiklostė nepalankiai. Anglija ir Ispanija pasirašė taikos sutartį ir suvienijo jėgas kovoje su piratais. H. Morganas buvo suimtas ir atsidūrė Anglijos kalėjime, bet nelaisvėje praleido nedaug laiko. Kai anglai pradėjo karą su Olandija, pats karalius kreipėsi pagalbos į buvusį piratų vadą ir pasinaudojo jo žiniomis apie Karibų jūros regioną. H. Morganui buvo suteiktas sero titulas ir jis buvo paskirtas Jamaikos gubernatoriumi.

Vienu sėkmingiausiu ir turtingiausiu piratu jam padėjo tapti ne tik itin tikslios žinios apie Karibų jūrą, bet ir sugebėjimas užtikrinti drausmę − piratai nevogė aukso iš savo kapitono. Teigiama, kad H. Morgano turtai iki šiol nėra rasti.

## Šaltiniai

## Nuorodos
* 100 Velso didvyrių: Henry Morganas  (anglų k.)
* Henry Morganas − piratų karalius  (anglų k.)
Holešuvas

**Holešuvas** () – kaimas Lenkijos rytuose, Hanos valsčiuje, Vlodavos apskrityje, Liublino vaivadijoje. Kaimas yra apie 19 km į šiaurės vakarus nuo Vlodavos ir apie 76 km į šiaurės rytus nuo vaivadijos centro Liublino. Kaime įsikūrusi Holešuvo Šv. Arkangelo Mykolo parapija.

## Istorija

Nuo XV a. iki 1795 m. kaimas priklausė Lietuvos Didžiajai Kunigaikštystei. XVII a.-XVIII a. sandūroje pastatyta unitų cerkvė, kurią 1875 m. perėmė stačiatikiai. Per I pasaulinį karą cerkvė sudegė, vietoje jos 1927 m. pastatyta nauja cerkvė, kuri 1938 m. vykdant krašto polonizaciją buvo nugriauta.
Holešuvo Šv. Arkangelo Mykolo parapija

**Holešuvo Šv. Arkangelo Mykolo parapija** () - viena iš Terespolio stačiatikių dekanato parapijų, įsikūrusi Holešuvo kaime. Parapija įkurta 1932 metais. XVII a.-XVIII a. sandūroje pastatyta unitų cerkvė, kurią 1875 m. perėmė stačiatikiai. Per I pasaulinį karą cerkvė sudegė, vietoje jos 1927 m. pastatyta nauja cerkvė, kuri 1938 m. vykdant krašto polonizaciją buvo nugriauta. 1983 m. buvusios cerkvės vietoje pastatyta nauja cerkvė.

## Nuorodos

* Aprašymas apie parapiją (lenk.).

## Literatūra

* Kalendarz prawosławny na 2009 rok, Wydanie Warszawskiej Metropolii Prawosławnej, ISSN 1425-2171
Tipitapa

**Tipitapa** () – miestas Nikaragvoje, Managvos departamente, į šiaurės rytus nuo Managvos, Managvos ežero pakrantėje. Pro miestą eina Panamerikos plentas, yra atšaka į Masają. Žemės ūkio regiono prekybinis centras (galvijai, kukurūzai, sorgai, melionai, žemės riešutai). Vykdoma tufo gavyba. Maisto, baldų gamybos, metalo apdirbimo pramonė.

## Istorija

1755 m. įkurtas *Villa de San José de Tipitapa* miestelis, miesto statusą gavo 1961 m.
Nikaragvos himnas

**Nikaragvos himnas** – Nikaragvos Respublikos valstybinis simbolis. Dažnai vadinamas pagal pirmąsias eilutes – ***Salve a ti, Nicaragua*** („Šlovė tau, o Nikaragva“). Himnas patvirtintas 1939 m., o konstituciškai Nikaragvos himnu įteisintas 1971 m.

Himno muzika kilusi iš XVIII a. katalikų liturginio himno, sukurto vienuolio Ernesto Castinove. Šis himnas Centrinės Amerikos federacijos laikais naudotas pasveikinti Nikaragvos aukščiausiojo teismo teisėjams. Vėliau, Nikaragvai tapus nepriklausoma šalimi, buvo naudota keletas kitų himnų (1893–1910 m. naudotas *[[Hermosa Soberana]]*). Konservatoriams laimėjus karą prieš liberalus, surengtas konkursas naujam himnui, kadangi ankstesnis himnas pasirodė pernelyg antiispaniškas. Luis A. Delgadillo suaranžavo bažnytinį himną, o poetas Salomón Ibarra Mayorga parašė eiles (iki tol šis himnas naudotas tik instrumentine versija arba kitomis eilėmis).

## Eilės

## Nuorodos
* Instrumentinė versija
* Vokalinė versija
* Himnas, atliekamas miskitų kalba
Francisco Hernández de Córdoba (Nikaragva)

**Fransiskas Ernandesas de Kordoba** (*Francisco Hernández de Córdoba*; mirė 1526 m.) – ispanų konkistadoras, dabartinės Nikaragvos teritorijos kolonizatorius.

Apie jo gyvenimą iki atvykimo į Ameriką nieko nėra žinoma. Buvo Auksinės Kastilijos gubernatoriaus Pedrariaso Davilos pavaldinys, ekspedicijų vadas. 1523 m. atvyko į šiuolaikinės Nikaragvos Ramiojo vandenyno pakrantę, patraukė gilyn į žemyną, kur įkūrė du miestus – Granadą (prie Nikaragvos ežero) ir Leoną (prie Managvos ežero). 1524 m. įkūrė pirmą gyvenvietę dabartinėje Kosta Rikos teritorijoje – *Villa de Bruselas*. Palaikė Ernaną Kortesą kovoje prieš Kristobalį de Olidą.

Pedrariasas Davila įtarė Kordobą išdavyste, todėl įsakė jį suimti. Ernandesas de Kordoba 1526 m. buvo nukirsdintas centrinėje Leono aikštėje.

2000 m. Kordobos palaikai rasti greta Davilos palaikų kasinėjant Senojo Leono bažnyčios griuvėsius. Palaikai buvo iškilmingai perlaidoti Garbės memoriale, po iš senosios Managvos katedros atgabenta jo paties statula.

Fransisko Ernandeso de Kordobos garbei pavadinta Nikaragvos valiuta – kordoba.
Dennis Martínez nacionalinis stadionas

**Dennis Martínez nacionalinis stadionas** () – daugiafunkcis stadionas, esantis Nikaragvos sostinėje Managvoje. Daugiausia naudojamas beisbolo varžyboms, tačiau taip pat ir futbolo varžyboms, koncertams, šventėms. Šiame stadione namų varžybas žaidžia beisbolo klubas „Indios del Bóer“, futbolo klubas „Deportivo Walter Ferretti“, šalies futbolo ir beisbolo rinktinės.

## Istorija

Pastatytas 1948 m. ir pavadintas *El Estadio Nacional*. Po 1972 m. Managvą sugriovusio žemės drebėjimo, stadionas buvo atstatytas ir pavadintas diktatoriaus Anastasio Somoza García garbei. Valdžią 1979 m. užėmus sandinistams, stadionas pervadintas pagal Rigoberto López Pérez – žmogų, nužudžiusį Somosą. 1998 m., minint stadiono 50-metį, jis pavadintas Nikaragvos beisbolo legendos Dennis Martínez garbei.

## Šaltiniai
Dangpa

**Dangpa** – korėjietiška trišakė ietis, pirmą kartą aprašyta XVI a. kovos menų vadove „Muyejebo“ (*Joseon* dinastijos laikai). Vidurinis dantis šiek tiek ilgesnis už šoninius, kad ginklas mažiau strigtų priešininkų kūnuose. Koto galas turėjo smaigalį, kuris irgi būdavo naudojamas kautynėse.

## Tipai
Buvo keli trišakių *dangpa* tipai:
* geležinė dangpa, vadinta *cheolpa* () – du išoriniai dantys šiek tiek atlenkti į šonus.
* medinė dangpa, vadinta *mokpa* () – dantys mediniai, apkaustyti metalu.

## Nuorodos
* Medžiaga iš „Youtube“:
** Pratimai su ilga ietimi ir dangpa
** military arts acting----a longlance and dangpa
Adampolis (Liublino vaivadija)

**Adampolis** () – kaimas Lenkijos rytuose, Virikų valsčiuje, Vlodavos apskrityje, Liublino vaivadijoje. 

## Istorija

Nuo XV a. iki 1795 m. kaimas priklausė Lietuvos Didžiajai Kunigaikštystei. 1913-1928 m. kaime pastatyti *Zamoiskių rūmai*, kuriuos suprojektavo lietuvių kilmės architektas Jonas Koščicas Vitkevičius. Per II pasaulinį karą rūmuose įsikūrė nacių štabas, o kaime veikė priverstinio darbo stovykla, kurioje dirbo apie 8,000 žydų, kurie vėliau buvo nužudyti arba išvežti į Sobiburo koncentracijos stovyklą.


Vaizdas:Adampol, pałac od strony parku.JPG|Zamoiskių rūmai
Vaizdas:Adampol03.jpg
Vaizdas:Adampol palac.jpg
Romfaja

**Romfaja** () – vienašmenis geležtinis šaltasis ginklas, kurį trakai naudojo dar 400 m. pr. m. e. Dažniausiai romfajos buvo ilgakočiai ginklai su tiesia ar kiek jataganiškai išlenkta geležte, gerokai ilgesne už kotą. Dalis romfajų turėjo trumpus kotus.

Romfajos panašios į falksus, tačiau archeologiniai radiniai rodo, kad romfajų geležtės buvo tiesios ar nežymiai įlenktos, todėl romfajos buvo naudojamos tiek kaip duriamasis, tiek kaip kertamasis ginklas. Geležtes gamino iš geležies, geležčių skerspjūvis buvo trikampis. Geležtė buvo įtvirtinama stačiakampio skerspjūvio įkote.

Romfajų ilgis įvairavo, bet dažniausiai romfajų geležtės būdavo apie 60–80 cm ilgio, įkotės – 60 cm ilgio. Įkotės ilgis rodo, kad romfajų koto ilgis buvo artimas geležtės ilgiui.

## Vartosena
Romfajas naudojo beveik vien tik trakai. Aptinkami šių ginklų radiniai datuojami 300–400 m. pr. m. e. Priešai romfajų bijojo kaip ir falksų, kadangi ilgas kotas didino romfajų pjaunamąją gebą.
Žinoma, kad falksai privertė romėnus tobulinti savo ginkluotę – po susidūrimo su falksais ginkluotais priešininkais Dakijoje romėnų šalmai buvo sutvirtinti papildomais strypeliais, turėjusiais apsaugoti nuo stiprių falksų smūgių.

Bizantiečiai naudojo romfajas, nors jomis, manoma, buvo ginkluoti keli pėstininkų daliniai, datuojami maždaug Bizantijos aukso amžiumi (900–1071 m.) ar galbūt net ankstesni. Tačiau jų neminėjo ginklų tarpe kaip falksų. To meto romfajos buvo falksus primenantys ginklai. Michailas Pselas () rašė, kad visi variagai be išimties naudojo ginklus, kuriuos jis vadino romfajomis.

## Romfajos ir falkso skirtumai
Romfajų geležtės būdavo tiesios ar tik nežymiai įgaubtos, o falksų geležtės būdavo žymiai įgaubtos. Dėl tiesumo romfajų geležtės tiko duriamosioms atakoms, sukamiesiems kirčiams sukant virš galvos ar šoniniams kirčiams. Glaustose rikiuotėse romfajos būdavo naudojamos kaip gynybinis ginklas. Kertamosios atakos buvo silpnesnės, jei geležtės buvo tiesios.

## Romfajos istoriniuose tekstuose
Žodis *rhomphaia* anksčiau reiškė 'ietis', vėliau – 'kalavijas'. (Plutarchas: *Emilijaus Pauliaus gyvenimas* 18; Eustatijus Tesalonikietis, apie Iliados posmą VI 166 ir kt.)

W. Tomaschek rašė, kad  'žaibas' ir  yra kilę iš žodžio *rhomphaia*.

*Rhomphaia* išliko dabartinėję graikų kalboje –  'didelis plačiageležtis kalavijas*.  kilęs iš , iš kurios kilę ir  'laužyti, draskyti'.

*Rhomphaia* minima ir Michailo Pselo veikale *Chronographia'', kur šis ginklas aprašytas kaip "vienašmenis kalavijas iš sunkios geležies, kurį jie [Konstantinopolio rūmų sargybiniai] nešioja pakabintą ant dešinio peties. "

## Nuorodos
Senasis Leonas

**Senasis Leonas** () – ispanų kolonistų įkurto Leono miesto Nikaragvoje liekanos. Yra Leono departamente, Managvos ežero pakrantėje, ties dabartine Puerto Momotombo gyvenviete, į rytus nuo dabartinio Leono miesto.

Miestas 1523 m. birželio 15 d. įkurtas ispanų konkistadoro Fransisko Ernandeso de Kordobos. Jis 1526 m. šio miesto centrinėje aikštėje buvo nukirsdintas Pedrariaso Davilos įsakymu. Dėl greta stūksančio Momotombo ugnikalnio veiklos čia susidarė derlingi dirvožemiai, todėl Leone klestėjo žemės ūkis. Tačiau ugnikalnio artumas kėlė problemų – miestas buvo niokojamas žemės drebėjimų. Iš jų galingiausias įvyko 1610 m. Tuomet miestas buvo apleistas ir palaipsniui palaidotas po vulkaninių uolienų sluoksniu ir augmenija.

Senasis Leonas atrastas 1967 m. Rasta, kad miestas buvo griežtai kvadratinio plano su aikšte centre. Mieste buvo 3 vienuolynai – Malonės, Šv. Pauliaus ir Šv. Pranciškaus. Jie veikė maždaug iki 1560 m. Tai vienintelis XVI a. ispanų miesto pavyzdys, nepatyręs urbanistinių pertvarkų, išlikęs originalaus plano. Senojo Leono griuvėsiai labai nukentėjo nuo kelių šalį nusiaubusių uraganų.

2000 m. Senojo Leono griuvėsiai (drauge su šiuolaikinio Leono katedra) įtraukti į UNESCO pasaulio paveldo sąrašą.
1997 m. FIFA konfederacijų taurė

**1997 m. FIFA konfederacijų taurė** – trečiasis Konfederacijų taurės turnyras (iki tol vadintas Karaliaus Fahdo taure), 1997 m. gruodžio 12-21 d. vykęs Saudo Arabijoje. Tai buvo pirmasis FIFA, o ne Saudo Arabijos organizuotas Konfederacijų taurės turnyras, ir paskutinis turnyras, vykęs Saudo Arabijoje. Šiame turnyre dalyvavo 8 komandos, pirmą kartą atstovavusios visų žemynų federacijas. Čempionais tapo pasaulio čempionai Brazilijos futbolininkai.

## Dalyviai
*  – 1995 m. Copa América čempionai
*  – 1996 m. CONCACAF Aukso taurės čempionai
*  – 1996 m. Afrikos Tautų taurės čempionai
*  – šeimininkai, 1996 m. AFC Azijos taurės čempionai
*  – 1996 m. AFC Azijos taurės 2-os vietos laimėtojai1
*  – UEFA Euro 1996 2-os vietos laimėtojai2
*  – 1996 m. OFC Tautų taurės čempionai
*  – 1994 m. pasaulio čempionai

1pateko, nes šeimininkai laimėjo Azijos žemyno taurę
2Europos čempionai vokiečiai dalyvauti atsisakė

## Stadionai

## Grupės varžybos

### A grupė

----

----

----

----

----

### B grupė

----

----

----

----

----

## Atkrentamosios varžybos

### Pusfinaliai

----

### Dėl 3 vietos

 

### Finalas

## Nuorodos
* RSSSF statistika